stanford-oval/wikipedia huggingface dataset:
Champagne Problems
הרכב ומילים

"Champagne Problems" תואר כ"בלדה מלנכולית", עם שימוש בכלי נגינה מגוונים, תוך שימוש מכוון בשיטת לו-פיי; שהיא צורת הקלטת מוזיקה הנעשית במכוון באיכות נמוכה, מטעמים פיננסים או במטרה להשיג איכות שמע אותנטית יותר. השיר מסופר על ידי בחורה שבעיותיה האישיות מפריעות למערכת היחסים הרומנטית שלה, מה שמוביל אותה לדחות את הצעת הנישואין של אהובה, שאירעה במסיבת חג המולד. בבית השני היא שרה "סיפרת למשפחתך מסיבה כלשהי / לא יכולת להחזיק את זה בפנים / אחותך התיזה את הבקבוק / עכשיו אף אחד לא חוגג", כרמז לעובדה שהבחור היה כל כך בטוח שבת זוגו תגיד כן, עד שסיפר למשפחתם מראש. השיר מציג אותה כשהיא לוקחת אחריות על עוגמת הנפש שנגרמה, תוך שהיא מצרה על מערכת היחסים שהתפרקה בגללה וזאת, בנוסף לכך שהיא צופה בו ממשיך הלאה. ג'ייסון ליפשוטז מבילבורד תיאר את הנרטיב כ"תחושה שקטה של פגיעה הולכת וגוברת ככל שסיפור השיר על רומנטיקה מצומקת [...] הופך לדחוף יותר". בנוסף, מציג השיר את המספרת כשהיא פונה לאהובה לשעבר בגוף שני: "Champagne Problems" נפתח בשורה "הזמנת את רכבת הלילה מסיבה כלשהי / אז אתה יכול לשבת שם עם הכאב הזה". מבחינה מוזיקלית, הוא נכתב בסולם דו מז'ור בקצב של 90 פעימות בדקה. טווח הקול של סוויפט משתרע בין E3 ל-G4.
ביקורת

"Champagne Problems" זכה לשבחים ביקורתיים נרחבים. מבקרת ה-NME, האנה מלריאה, השוותה את "Champagne Problems" ללהיט "Love Story" של סוויפט משנת 2008, כשהשני מביניהם הוא שיר על קבלת הצעת נישואין בעוד שהראשון עוסק בדחייה של הצעת נישואין. מדליין קרון מ-American Songwriter כינתה אותו כ"בלדה מהולה באכזבה". היא חשבה שעל סמך הפזמון הראשון של השיר, הדבר "ניכר בקפדנות" כיצד "תוכניות שונות" מובנות בין שני אוהבים. מאורה ג'ונסטון מאנטרטיינמנט ויקלי שיבחה את הפרטים ה"פונטיליסטיים" בשיר, והדגישה כיצד צמד המילים הפותח "הזמנת את רכבת הלילה מסיבה כלשהי / אז אתה יכול לשבת שם עם הכאב הזה" מתאר במדויק "מישהו שמחפש לברוח מעצמו, ולא רק המצב שלהם". אלכסיס פטרידיס מגרדיאן אמרה שהשיר, וליתר דיוק המילים, "היא הייתה יכולה להיות כלה כל כך מקסימה / כמה חבל שהיא דפוקה בראש", היה מעין אזכור חלקי לנושא שמתואר באופן סאטירי בסינגל "Blank Space" של סוויפט משנת 2014. ג'ון פארלס מניו יורק טיימס ציין שהמוזיקה בשיר הייתה "משוכללת ומתפתחת", תוך שציין לשבח את צלילי הפסנתר. ברודי לנקסטר מ-The Sydney Morning Herald בחרה בשיר כדוגמה ליכולתה של סוויפט לכתוב על דמויות בדיוניות. באינדפנדנט ציינו את כתיבתה של סוויפט לשבח גם כן.
מספר מבקרים, כמו פטריק ריאן מ-USA Today, בחרו ב-"Champagne Problems" כנקודת השיא ב-Evermore. בובי אוליבייה מ-Spin ציין את השיר כנקודת השיא "שלא ניתן לדלג עליה" ב-Evermore, וציין לשבח את הרעיון להצעת נישואין כושלת כמו שמתוארת בשיר. אנני זלסקי מ-The A.V. Club הפנתה כלפיו ביקורת חיובית, בעוד שטום בריהאן מ-Stereogum שיבח את המשמעות שלו. ג'ייסון ליפשוטז מבילבורד שיבח באופן דומה את מילותיו והדגיש את המורכבות שבו, תוך שציין ש"סוויפט בוחנת נושאים כמו נישואין ואהבה". כריס וילמן מווראייטי, תיאר את "Champagne Problems" כ"דוגמה מצוינת ליכולות שלה [סוויפט] כמספרת סיפורים שלא תמיד מספרת הכול". מייקל ווד מלוס אנג'לס טיימס, שסקר את Evermore בחר ב-"Champagne Problems" כגולת הכותרת בו, וסבר שהטקסטים שלו טומנים בחובם "כל כך הרבה אמפתיה שאף אחת מהדמויות לא מסתיימת בתור האיש הרע".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 40 |  |
| BuzzFeed | 167 השירים הטובים ביותר של טיילור סוויפט, לפי דירוג | 1 |  |
| Uproxx | 50 השירים הטובים ביותר של טיילור סוויפט, מדורגים | 14 |  |
| Vulture | 179 השירים הטובים ביותר של טיילור סוויפט, לפי דירוג | 45 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 3 |  |
הצלחה מסחרית

"Champagne Problems" היה הרצועה השנייה עם הביצועים המסחריים הגבוהים ביותר מ-Evermore אחרי הסינגל "Willow"‏ (2020). כל הרצועות מהאלבום הופיעו לראשונה ב-75 העליונים במצעד הבילבורד גלובל 200 בו-זמנית, כש-"Champagne Problems" הופיע לראשונה במקום ה-12. בארצות הברית, השיר הופיע לראשונה במקום ה-21 במצעד הבילבורד הוט 100 ובמקום השלישי במצעד שירי הרוק & האלטרנטיביים, שם שהה 20 שבועות והפך לשירה ה-17 של סוויפט שנכנס לעשירייה הפותחת במצעד. הוא הופיע לראשונה במקום השביעי ברולינג סטון טופ 100 (מצעד שמתחרה בהוט 100), עם 152,700 עותקים שנמכרו ו-18.3 מיליון השמעות בשבוע הראשון שלו.
בשאר רחבי העולם, השיר הופיע לראשונה במקום השישי בקנדה הוט 100, שם הוא הפך לשירה ה-31 של סוויפט שנכנס לעשירייה הפותחת ובהמשך, קיבל על ידי איגוד תעשיית ההקלטות הקנדי (Music Canada) את תואר הזהב, על מכירת למעלה מ-40,000 עותקים במדינה. הוא הגיע למקום השישי באירלנד, ה-12 באוסטרליה, ה-15 במלזיה ובהממלכה המאוחדת, ה-16 בסינגפור וה-24 בניו זילנד.
השפעה

בהשראת הרצועה "Champagne Problems", מלון היוקרה הצרפתי רויאל שמפיין הוטל אנד ספא הציע לאורחיו חבילה חדשה בשם "פתרון שמפניה", הכוללת בקבוק דום פריניון, מותג השמפניה המוזכר במילות השיר.
קרדיטים וצוות

כל הקרדיטים שלהלן לקוחים מפיצ'פורק.
טיילור סוויפט – שירה, כתיבה, הפקה
ארון דסנר – הפקה, הקלטה, פסנתר, סינתיסייזר, גיטרה אקוסטית, סינת' בס
ויליאם באורי – כתיבה
ג'ונתן לואו – הקלטה קולית, מיקסינג, הקלטה
גרג קלבי – מאסטרינג
סטיב פאלון – מאסטרינג
לוגן קואל – בס זקוף
מיקומי שיא

|   ‏‏‏  מצעדים ודירוגים (2020–2021)> מדינה |   ‏‏‏  מצעדים ודירוגים (2020–2021)> מצעד |   ‏‏‏  מצעדים ודירוגים (2020–2021)> מיקום שיא |   ‏‏‏  מצעדים ודירוגים (2020–2021)>  |
| --- | --- | --- | --- |
|  עולמי | בילבורד גלובל 200 | 12 |  |
|  עולמי | בילבורד גלובל ללא ארצות הברית | 27 |  |
|  אוסטרליה | מצעד הסינגלים האוסטרלי | 12 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 21 |  |
|  ארצות הברית | רולינג סטון טופ 100 | 7 |  |
|  ארצות הברית | מצעד שירי הסטרימינג | 9 |  |
|  ארצות הברית | מצעד שירי הרוק & האלטרנטיביים | 3 |  |
|  ארצות הברית | מצעד השירים האלטרנטיביים | 3 |  |
|  ארצות הברית | מצעד שירי הסטרימינג (אלטרנטיבי) | 2 |  |
|  הממלכה המאוחדת | מצעד הסינגלים הבריטי | 15 |  |
|  הממלכה המאוחדת | מצעד שירי הסטרימינג | 38 |  |
|  הממלכה המאוחדת | מצעד השירים המסחריים | 96 |  |
|  הממלכה המאוחדת | מצעד השירים הדיגיטליים | 90 |  |
|  מלזיה | RIM | 15 |  |
|  ניו זילנד | המצעד הניו זילנדי הרשמי | 24 |  |
|  סינגפור | RIAS | 16 |  |
|  פורטוגל | מצעד הסינגלים הפורטוגזי | 75 |  |
|  קנדה | קנדה הוט 100 | 6 |  |
|  קנדה | מצעד השירים הדיגיטליים | 32 |  |
|  שווייץ | המצעד השווייצרי | 92 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הרוק & האלטרנטיביים | 23 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | — | 500,000 |
| הממלכה המאוחדת (BPI) | זהב | 400,000 |
| קנדה (Music Canada) | פלטינה | 40,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 בדצמבר 2020 | הזרמת מוזיקה • הורדה דיגיטלית | ריפבליק |  |
ביאורים

↑  פעולה שמבצעים בעת פתיחת בקבוק שמפניה.
Scars on Broadway

| --- | --- |

 מקום הקמה:  לוס אנג'לס 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  2003, 2006
 סוגה:  הארד רוק  רוק אלטרנטיבי  אלטרנטיב מטאל
 חברת תקליטים:  Interscope Records
 www.scarsonbroadway.com
 חברים
 דארון מאלכיאן ג'ון דאלמיאן פרנקי פרז דני שמיון   דומיניק קיפרלי
 חברים לשעבר
 קייסי כאוס   זאק היל
 
Daron Malakian 2008
Scars on Broadway (בתרגום חופשי: "צלקות בברודוויי") היא להקת רוק/מטאל אמריקאית. הלהקה כוללת חלק מחברי להקת המטאל System Of A Down: דארון מאלכיאן (זמר ראשי, גיטרה) וג'ון דאלמיאן (תופים). חברי הלהקה הנוספים הם פרנקי פרז (זמר ליווי, גיטרה), דני שמון (קלידים) ודומיניק סיפרלי (בס).
היסטוריה

בדצמבר 2005 מאלכיאן אמר בראיון שהוא "יכול להוציא לבד עשרה סינגלים כבר מחר". מאלכיאן הוסיף, "יש לי המון חומר שפשוט מונח אצלי. אחרי האלבומים האלו, (Mezmerize ו-Hypnotize) אני אפרוש ואלמד איך לעשות משהו לבדי, כמו סרג'. ולא, System Of A Down לא מתפרקת. אנחנו פשוט פועלים בדומה ללהקת KISS ומוציאים אלבומים עצמאיים".
האלבום של Scars on Broadway הופק ונכתב במלאו על ידי דארון מאלכיאן. בשלב מוקדם ביצירת האלבום דלפו לרשת חומרים לא מעובדים של סינגלים תחת השם "Ghetto Blaster Rehearsal" והמעריצים הניחו שהם חלק מהאלבום, אך ב-2007 דארון הודיע באתרו הרשמי שהסינגלים המדוברים לא היו קשורים כלל ללהקה, ולמעשה היו שייכים לפרויקט שבוטל לפני ארבע שנים.
"צלקות בברודוויי" הופיעו בהופעה חיה בפעם הראשונה ב-11 באפריל 2008 בלוס אנג'לס.
סגנון מוזיקלי

דארון מאלכיאן מייחס את האלבום לז'אנר הרוק. לטענתו, "הרוק יהיה הרבה יותר משמעותי, למרות שתהיה גם השפעה מורגשת של מטאל בסגנון של System Of A Down."
באחד הראיונות נשאל מה תהיה המגמה המוזיקלית של הופעות הבכורה של האלבום והוא השיב: "סביר להניח שזה יהיה משהו אלקטרוני, מעורבב עם הסגנון הארמני-מסורתי. תהיה גם השפעה של הת'ראש מטאל, דת' מטאל, בלאק מטאל ודום מטאל. [...] גם כשהמוזיקה פורצת החוצה, המבנה נשאר יציב, ממש כמו המוזיקה של System Of A Down".
בראיון שנערך בשלבים מתקדמים יותר, מאלכיאן הצהיר שהמוזיקה באלבום הבכורה Scars on Broadway מושפעת גם מאמני רוק קלאסי כגון דייוויד בואי, בריאן אינו, וניל יאנג.
הוא ציין גם שבניגוד מטכניקת הכתיבה שלו ב-System Of A Down, אשר הייתה מאוד מעורפלת, טכניקת הכתיבה שלו ב-Scars on Broadway יותר מבוססת, בהשראת ניל יאנג ודייוויד בואי.
קצת לפני תחילת סיבוב ההופעות הגדול שתוכנן ללהקה, נשלחה הודעה באתר הלהקה שהסיבוב מבוטל מסיבות אישיות של דארון שבלתי אפשרי לפרט עליהן.
לאחר מכן החלו להסתובב שמועות על מצב בריאותי ונפשי רופף של דארון, אך מנהל הפורום באתר הלהקה הכחיש שמועות אלה.
לאחר מכן דארון פרסם מכתב באינטרנט ובו התנצלות ועל כך שהוא עובר תקופה לא קלה בחייו.
ההתפרקות

לקראת סוף 2008, דארון הודיע באתר הלהקה שסבב ההופעות, שהיה אמור לקדם את אלבום הבכורה - מבוטל, ללא תוכניות לקיומו בתאריך אחר. דארון טען שאין לו שום התלהבות לקיים את סבב ההופעות וש"ליבו לא בתוך זה".
למרות שלא שוחררה הודעה רשמית בנוגע לביטול, ראיונות עם דומיניק קיפרלי וג'ון דאלמיאן אימתו שהלהקה התפרקה.
למרות זאת, במאי 2009, כאשר ג'ון דאלמיאן נשאל אם הלהקה תקליט אלבום נוסף, או תופיע שוב, הוא ענה: "אני לא בטוח, אבל אני מתגעגע לזה".
באוגוסט 2009, ג'ון דאלמיאן, פרנקי פרז, דני שמיון ודומיניק קיפרלי הופיעו בעיראק במסגרת "האגודה למען החייל בארצות הברית". הם ניגנו בין היתר שירים של הלהקה. מאוחר יותר פרנקי פרז כתב בטוויטר שלו ש"הצלילים של 'צלקות' נשמעים מדהים, אבל זה לא אותו דבר בלי דארון". למרות זאת הוא ציין שדארון עודד את הסבב הופעות ונתן להם את ברכתו.
חברי הלהקה > חברים נוכחיים

דארון מאלכיאן - זמר ראשי, גיטרה
ג'ון דאלמיאן - תופים
פרנקי פרז - גיטרה, זמר ליווי
דני שמון - קלידים
דומיניק סיפרלי  - בס
חברי הלהקה > חברים לשעבר

קייסי כאוס - זמר משני (2003) 

זאק היל - תופים (2003)
סינגלים

They Say‏ (2008)
Chemicals‏ (2008)
דיסקוגרפיה

Scars on Broadway - 2008
אביגדור צ'ריקובר

| --- | --- |

אביגדור צ'ריקובר בסביבות שנות ה-30
 לידה:  15 בספטמבר 1894 סנקט פטרבורג, האימפריה הרוסית 
 פטירה:  16 בינואר 1958 (בגיל 63) ירושלים 
 מקום קבורה:  הר המנוחות 
 תאריך עלייה:  1925
 מקום לימודים:  אוניברסיטת מוסקבה  אוניברסיטת הומבולדט של ברלין 
 מוסדות:  האוניברסיטה העברית בירושלים 
 תלמידי דוקטורט:  צבי יעבץ 
 פרסים והוקרה:  פרס דוד ילין לספרות בחכמת ישראל (1946) פרס רמת גן לחכמת ישראל (1961)
 
אביגדור (ויקטור) צֶ'ריקוֹבֶר (Victor A. Tcherikover;‏ 15 בספטמבר 1894, תרנ"ד, סנקט פטרבורג – 16 בינואר 1958, כ"ד בטבת תשי"ח, ירושלים) היה היסטוריון ישראלי חוקר תקופת הבית השני.
ביוגרפיה

צ'ריקובר נולד ב-1894 בסנקט פטרבורג בירת רוסיה. אמו, חנה לבית חייקין, הייתה ממשפחת חסידי חב"ד. אבי-סבו מצד אביו, מיכל צ'ריקובר מפולטבה, היה ממשכילי תקופת "השחר". סבו, ר' חיים צ'ריקובר מפולטבה, היה מחובבי ציון וממשתתפי ועידת דרוסקניק. אביו, אליעזר צ'ריקובר, היה מראשי ההסתדרות הציונית ברוסיה. אחיו הצעיר של אביו, אליהו צ'ריקובר (1881–1943) היה היסטוריון, חוקר יהדות מזרח אירופה.
בן אחיה של אמו היה האדריכל בנימין חייקין.[דרוש מקור]
בגיל 16 החל את לימודיו בגימנסיה, ולאחר שסיים בהצטיינות למד פילוסופיה באוניברסיטת מוסקבה. לאחר שסיים, למד במשך שלוש שנים היסטוריה של העת העתיקה בהדרכת ויפר (1918–1921). מ-1921 למד באוניברסיטת ברלין אצל ההיסטוריון אדוארד מאייר והפפירולוג אולריך וילקן (Wilcken), ובשנת 1925 קיבל תואר דוקטור על מחקרו על ייסוד ערים הלניסטיות.
באותה שנה עלה לארץ ישראל. לימד באוניברסיטה העברית בירושלים. צ'ריקובר שייך לדור החוקרים הראשון שצמח באוניברסיטה העברית ובנה את התשתיות למחקר ההיסטוריה של העת העתיקה באוניברסיטה. בשנת 1928 הוא הקים יחד עם פרופ' משה שוובה את החוג ללשון ולספרות יוונית באוניברסיטה, וב-1930 היה ממקימי החוג להיסטוריה, שם לימד היסטוריה עתיקה. צ'ריקובר הרבה לשהות באוניברסיטת אוקספורד, שם פענח לראשונה פפירוסים יווניים הנוגעים ליהדות בעולם היווני והרומי.
מחקריו של צ'ריקובר על ענייני התקופה ההלניסטית זיכו אותו בשם עולמי בתחום זה, ובעיקר המזרח ההלניסטי והיחסים ששררו בין היוונים ליהודים.
בשנת 1946 זכה בפרס דוד ילין לספרות בחכמת ישראל על ספרו "היהודים במצרים בתקופה ההלניסטית-רומית לאור הפפירולוגיה".
בשנת 1961 (לאחר מותו) זכה בפרס רמת גן לחכמת ישראל עבור ספרו "היהודים בעולם היווני והרומי", שראה אור באותה שנה.
צ'ריקובר נפטר בינואר 1958, בגיל 63. נקבר בהר המנוחות בהשתתפות אנשי רוח ואנשי ציבור רבים.
משנת 1920 היה נשוי לאביגיל לבית לוּריה, והיה אב לשניים: לאה רבינוביץ ובצלאל צ'ריקובר.
בנו בצלאל צ'ריקובר נישא לעדה, בתו של המו"ל מרדכי ניומן, והיה למו"ל בעצמו.
ב-1959, במלאת שנה למותו תרמה אלמנתו את ספרייתו, ובה כ-1,500 ספרים בהיסטוריה של העת העתיקה, הלניזם יהודי ופילולוגיה קלאסית, לאוניברסיטה העברית.
ספריו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היהודים והיונים בתקופה ההלניסטית: חקירה היסטורית, תל אביב: דביר, תרצ"א 1930.
ספר קריאה בהיסטוריה כללית, תל אביב: הוצאת אמנות, תרצ"ה–תשי"א.
ראשי פרקים לחקר הספרות היהודית-אלכסנדרונית, ירושלים, תש"ט.
היהודים בעולם היווני והרומי, תל אביב: מ. ניומן, תשכ"א.
היהודים והיוונים בתקופה ההלניסטית, תל אביב: דביר, תשכ"ג.
היהודים במצרים בתקופה ההלניסטית-הרומית לאור הפאפירולוגיה, מהדורה 2 מתוקנת, ירושלים: הוצאת הספרים ע"ש י"ל מאגנס, האוניברסיטה העברית, תשכ"ג 1963.
היסטוריה כללית, מהדורה מחודשת ומורחבת, תל אביב: ב. צ'ריקובר, תשכ"ה.
אלף שנות היסטוריה יהודית במצרים: תולדות יהודי מצרים מכיבושה על ידי אלכסנדר מאקדון ועד כיבושה בידי הערבים; תרגם מאנגלית: אוריאל רפפורט, תל אביב: ב. צ'ריקובר, 1974.
V. Tcherikower, Die hellenistischen Städtegründungen von Alexander dem Grossen bis auf die Römerzeit, Leipzig: Dieterich, 1927.
Victor Tcherikover, Jewish apologetic literature reconsidered, Varsaviae-Vratislavie: Ossolineum, 1957.
The ideology of the letter of Ariseteas', Cambridge, Mass, 1958.
Hellenistic civilization and the Jews; translated by S. Applebaum. New York: Atheneum, 1959.
ספריו > בעריכתו

Victor A. Tcherikover (ed.) in collaboration with Alexander Fox, Corpus papyrorum Judaicaum, Cambridge, Mass.: Harvard University Press, 1957-1964.
לקריאה נוספת

על פרופ’ אביגדור צ’ריקובר ז"ל: דברים שנאמרו לזכרו על ידי נ’ רוטנשטרייך, ח’ וירשובסקי, ד’ אשרי ... א’ פוקס, ביום השלושים לפטירה, כ"ו שבט תשי"ח ... באוניברסיטה העברית בירושלים, ירושלים: הוצאת ספרים ע"ש י"ל מאגנס, תשי"ח.
יצחק גולדשלג, אזכרה: מחברים שנפטרו בשנת תשי"ח; אביגדור צ'ריקובר, בתוך: ארשת: ספר שנה לחקר הספר העברי, כרך א, עמ' 499–500.
בן-ציון דינור, 'אביגדור צ'ריקובר: קווים לדמותו ותאריכים בדרך חייו, בספרו: בני-דורי: ציונים וקווים לדמויות חכמים ומחנכים, אנשי ציבור ו"עומדים בשער", תל אביב: מסדה, תשכ"ג, עמ' 78 ואילך.
הערות שוליים

↑  דוד תדהר (עורך), "אליעזר צ'ריקובר", באנציקלופדיה לחלוצי הישוב ובוניו, כרך ג (1949), עמ' 1258.
↑  העבר ט (תשכ"ב), 172.
↑  על פרופ’ אביגדור צ’ריקובר ז"ל, עמ' 15.
↑  דוד אשרי, 'החוג ללימודים קלסיים, 1925–1948', בתוך: תולדות האוניברסיטה העברית בירושלים, כרך ב חלק א: התבססות וצמיחה; עורכת: חגית לבסקי, ירושלים: הוצאת מאגנס, תשס"ה 2005, עמ' 271.
↑  פרס ד. ילין לד"ר א. צ'ריקובר, דבר, 18 במרץ 1946.
↑  ישעיהו אביעם, ד"ר אלדד בין זוכי פרס ר"ג, מעריב, 9 במאי 1961.
↑  ספריית צ'ריקובר נמסרה לאוניברסיטה, דבר, 6 בינואר 1959; י. לוסין, יומנו של סטודנט: ספרים מספרים, מעריב, 12 בינואר 1959, המשך.
| --- | --- |
בקרת זהויות :  NLI: 987007268715905171  BIBSYS: 2066659  BnF: cb12424947n (data)  CiNii: DA10774774  GND: 117431575  ISNI: 0000 0001 2022 9492  LCCN: n99832985  NKC: skuk0005559  NLG: 81621  NTA: 073667692  RERO: 02-A000161065  SELIBR: 96216  SUDOC: 033377677  VcBA: 495/41018  VIAF: 28120364   WorldCat (עם VIAF): 28120364
See You Again (שיר של מיילי סיירוס)

"See You Again" (בעברית: "לראות אותך שוב") הוא סינגל הבכורה של הזמרת האמריקאית מיילי סיירוס. הוא יצא לאור ב-29 בדצמבר 2007 כסינגל המוביל מהאלבום Meet Miley Cyrus, אלבום הפסקול השני של הסדרה המקורית של ערוץ דיסני, האנה מונטנה, ואלבום האולפן הראשון של סיירוס. הוא נכתב על ידי סיירוס (תחת השם דסטיני הופ סיירוס) עם מפיקי השיר אנטונינה ארמאטו וטים ג'יימס. מאוחר יותר הוא חודש בגרסת רמיקס על ידי רוק מאפיה כסינגל השני מאלבום האולפן השני של סיירוס, Breakout. מבחינה מוזיקלית השיר הוא מסוגת דאנס-רוק ומכיל השפעות מז'אנרים מוזיקליים שונים, כולל מוזיקה אלקטרונית. מבחינה לירית, השיר מדבר על רומנטיקה של גיל העשרה.
"See You Again" זכה לשבחים ממבקרי המוזיקה, עם רבים שהחמיאו להרכב השיר ולקולה של סיירוס. זה היה השיר הראשון שלה שהצליח מסחרית; השיר גרם לפריצתה בפני קהלים חדשים ומדינות חדשות, וסלל את הדרך ללהיטים עתידיים. השיר הפך לסינגל המצליח ביותר של סיירוס באותה תקופה בכך שהגיע למקום ה-10 במצעד הבילבורד הוט 100 האמריקאי. מיקום השיא הגבוה ביותר שלה בעולם היה במקום הרביעי בהוט 100 הקנדי. אף על פי שקליפ רשמי לשיר מעולם לא צולם, השיר קיבל קליפ שיווקי לגרסת הרמיקס, שנלקח מהופעתה של סיירוס במשחקי ערוץ דיסני לשנת 2008. השיר קודם באמצעות שפע של הופעות חיות ששודרו בטלוויזיה. השיר נכלל ברשימת השירים שבוצעו בסיבובי ההופעות של סיירוס, "Best of Both Worlds Tour", "Wonder World Tour" ו"Gypsy Heart Tour".
מיקומי שיא

|   ‏‏‏  מצעדים שבועיים (2007–2008)> מדינה |   ‏‏‏  מצעדים שבועיים (2007–2008)> מצעד |   ‏‏‏  מצעדים שבועיים (2007–2008)> מיקום שיא |   ‏‏‏  מצעדים שבועיים (2007–2008)>  |
| --- | --- | --- | --- |
|  אוסטריה | Ö3 אוסטריה טופ 40‏ | 30 |  |
|  אוסטרליה | מצעד הסינגלים האוסטרלי | 6 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 10 |  |
|  ארצות הברית | מצעד 40 השירים למבוגרים | 21 |  |
|  ארצות הברית | מצעד 40 שירי המיינסטרים | 4 |  |
|  גרמניה | GfK – טופ 100 | 52 |  |
|  הממלכה המאוחדת | מצעד הסינגלים הבריטי | 11 |  |
|  ניו זילנד | המצעד הניו זילנדי הרשמי | 11 |  |
|  קנדה | קנדה הוט 100 | 4 |  |
|   ‏‏‏  מצעדים שנתיים (2008)> מדינה |   ‏‏‏  מצעדים שנתיים (2008)> מצעד |   ‏‏‏  מצעדים שנתיים (2008)> מיקום שיא |   ‏‏‏  מצעדים שנתיים (2008)>  |
| --- | --- | --- | --- |
|  אוסטרליה | מצעד הסינגלים האוסטרלי | 26 |  |
|  ארצות הברית | בילבורד הוט 100 | 31 |  |
|  ארצות הברית | מצעד 40 שירי המיינסטרים | 15 |  |
|  הממלכה המאוחדת | מצעד הסינגלים הבריטי | 103 |  |
|  ניו זילנד | המצעד הניו זילנדי הרשמי | 43 |  |
|  קנדה | קנדה הוט 100 | 21 |  |
תארים

| מדינה | תואר | עותקים | מקור |
| --- | --- | --- | --- |
| אוסטרליה (ARIA) | פלטינה | 70,000 |  |
| בריטניה (BPI) | כסף | 200,000 |  |
| ניו זילנד (RMNZ) | זהב | 7,500 |  |
הערות שוליים

↑  מיילי סיירוס, אנטונינה ארמאטו וטים ג'יימס
↑  "ARIA Charts – Accreditations – 2008 Singles"
↑  "British single certifications – Miley Cyrus – See You Again"
↑  "Latest Gold / Platinum Singles"
| מיילי סיירוס |
| --- | --- | --- |
| דיסקוגרפיה • וידאוגרפיה • שירים • פרסים ומועמדויות • סיבובי הופעות | דיסקוגרפיה • וידאוגרפיה • שירים • פרסים ומועמדויות • סיבובי הופעות |  |
| אלבומי אולפן | Meet Miley Cyrus • Breakout • Can't Be Tamed • Bangerz • Miley Cyrus & Her Dead Petz • Younger Now • Plastic Hearts • Endless Summer Vacation |  |
| מיני-אלבומים | The Time of Our Lives • She Is Coming |  |
| אלבומי הופעה | Best of Both Worlds Concert • Attention: Miley Live |  |
| פסקולים | Hannah Montana • Hannah Montana 2 • The Movie • 3 • Forever |  |
| סיבובי הופעות | Best of Both Worlds Tour • Wonder World Tour • Gypsy Heart Tour • Bangerz Tour • Milky Milky Milk Tour • Attention Tour |  |
| קולנוע וטלוויזיה | האנה מונטנה (דיסקוגרפיה) • "האנה מונטנה ומיילי סיירוס: מופע הטוב שבשני העולמות" • "רייצ'ל, ג'ק ואשלי טו" |  |
| ערכים קשורים | בילי ריי סיירוס • טרייס סיירוס • נואה סיירוס • Backyard Sessions • Happy Hippie Foundation |  |
קטגוריה
| מיילי סיירוס – שירים |
| --- | --- | --- |
דיסקוגרפיה • שירים
| Meet Miley Cyrus | "See You Again" • "Start All Over" • "I Miss You" |  |
| Breakout | "Breakout" • "7 Things" • "Girls Just Wanna Have Fan" • "Fly on the Wall" |  |
| The Time of Our Lives | "Party in the U.S.A." • "When I Look at You" |  |
| Can't Be Tamed | "Liberty Walk" • "Who Owns My Heart" • "Can't Be Tamed" • "Every Rose Has Its Thorn" |  |
| Bangerz | "Adore You" • "We Can't Stop" • "Wrecking Ball" • "FU" |  |
| Miley Cyrus & Her Dead Petz | "Dooo It!" • "BB Talk" |  |
| Younger Now | "Younger Now" • "Malibu" • "Week Without You" • "Inspired" |  |
| She Is Coming | "Mother's Daughter" • "D.R.E.A.M." • "Slide Away" |  |
| Plastic Hearts | "Prisoner" • "Midnight Sky" • "Angels like You" • "Night Crawling" • "Heart of Glass" • "Zombie" |  |
| Endless Summer Vacation | "Flowers" • "River" • "Jaded" • "Used to Be Young" |  |
| סינגלים נוספים | "The Climb" • "Hoedown Throwdown" • "Send It On" • "On a Roll" • "Nothing Else Matters" |  |
| שיתופי פעולה | "Ready, Set, Don't Go" • "Just Stand Up!" • "We Are the World: 25 For Haiti" • "Decisions" • "Ashtrays and Heartbreaks" • "Fall Down" • "23" • "Real and True" • "Feelin' Myself" • "Come Get It Bae" • "Lucy in the Sky with Diamonds" • "Nothing Breaks Like a Heart" • "Happy Xmas (War Is Over)" • "Don't Call Me Angel" • "Without You" • "Wrecking Ball" |  |
| שירים נוספים | "I Thought I Lost You" • "Santa Claus Is Comin' to Town" • "Part of Your World" • "Butterfly Fly Away" |  |
| --- | --- |
בקרת זהויות :  MusicBrainz release group: caf81903-c2e3-3ef8-84b4-b9757bad783f  MusicBrainz work: 0b538415-f589-320e-8387-932f0dd7999f
Blurryface

Blurryface הוא האלבום הרביעי של הלהקה האמריקנית Twenty One Pilots אשר יצא לאור ב-17 במאי 2015 דרך חברת התקליטים Fueled by Ramen. השיר המוביל של האלבום, "Fairly Local" יצא ב-17 במרץ 2015. בינואר 2016 עמדו מכירות האלבום בארצות הברית על כ-592,000 עותקים.
רקע והקלטה

לאחר שהוציאה הלהקה את אלבומם הקודם Vessel בשנת 2013, היא יצאה לסיור מסביב לעולם במטרה לקבל תמיכה בינלאומית באלבומם. תוך כדי הסיור הם לקחו איתם מעין משרד הקלטות נייד, בו יכלו להעלות רעיונות תוך כדי הסיור.
השירים "Heavydirtysoul", ‏"Ride", ‏"Fairly Local", ‏"Tear in My Heart", ‏"Lane Boy" ו-"Doubt" הוקלטו עם המפיק ריקי ריד, בסטודיו "Serenity West Recording" הממוקם בהוליווד, לוס אנג'לס, קליפורניה. השירים "Stressed Out", ‏"Polarize", ‏"Hometown" ו-"Not Today" הוקלטו עם המפיק מייק אליזונדו בסטודיו "Can Am" שבטרזנה, לוס אנג'לס. השיר "Ride" צולם עם ריד בעיר גרוב סיטי, אוהיו. השיר "The Judge" הוקלט עם המפיק מייק קרוסיי בסטודיו "Livingston Studios" הממוקם בלונדון.
השירים "We Don't Believe What's on TV" ו-"Goner" הוקלטו עם ריד בסטודיו "Paramount Recording Studios" הממוקם בהוליווד. השיר "Message Man" הוקלט עם טים אנדרסון בסטודיו "Werewolf Heart" הממוקם בלוס אנג'לס. ניל אברון היה אחראי על המיקסינג של האלבום, ביחד עם עזרתו של סקוט סקרזינסקי, בסטודיו "The Casita" הממוקם בהוליווד. האחראי על המסטרינג של האלבום היה כריס גרינגר בסטודיו "Sterling Sound" הממוקם בניו יורק סיטי, ניו יורק.
רעיון

האלבום נקרא על שם דמות שהלהקה יצרה בשם "Blurryface". לפי דבריו של ג'וזף, הוא "מייצג את כל הדברים שאני כפרט, אך גם את כל הסובבים, לא בטוחים לגביו". ג'וזף מאופר בצבע שחור בידיו ובצווארו בזמן הופעותיו החיות ובקליפים של שירי הלהקה, על מנת להציג את Blurryface. על כך אמר "מאוד דרמטי, אני יודע, אבל זה עוזר לי להיכנס לתוך הדמות".
עיצוב האלבום

האומנות והעיצוב של עטיפת האלבום נעשו על ידי ברנדון רייק, Reel Bear Media ווירגילו טזאי. רוב גולד היה מנהל האומנות, בזמן שג'וש סקובל היה בתפקיד האחראי ייצור האריזות. ג'ברי ג'קובס סיפק צילומים.
הוצאה לאור

ב-17 במרץ 2015 הלהקה הכריזה על שם האלבום, רשימת ההשמעה ותאריך היציאה שלו. מעריצי הלהקה העמיסו על שרתי אתר הלהקה עקב ניסיונות מרובים באותו זמן לעשות הזמנה מוקדמת לאלבום. באותו היום פרסמה הלהקה את שירם החדש הראשון "Fairly Local" והוציאה לו גם וידאו בערוץ היוטיוב של Fueled By Ramen.
ב-6 באפריל פרסמה הלהקה את השיר השני באלבום, "Tear in My Heart", עם קליפ רשמי שהופץ דרך יוטיוב. השיר השלישי "Stressed Out", יצא לאור ב-28 באפריל עם הקליפ הרשמי שלו. ב-4 במאי העלתה הלהקה ליוטיוב שידור חי שלהם מקליטים את שיר האלבום השישי, "Lane Boy", וצילמו את הקלטת השיר "Ride". כשבוע לאחר מכן, באותה המדיה, הועלה הקליפ לשיר "Ride".
ב-19 במאי 2015, הופיעה הלהקה ב-"iHeartRadio Theater LA" הממוקם בברבנק, קליפורניה על מנת לחגוג את הוצאת האלבום. ההופעה שודרה בשידור חי באתר של iHeartRadio. הלהקה הופיעה בפסטיבלים מ-19 במאי עד ל-14 בדצמבר. ב-20 ביולי יצא לאור הקליפ לשיר "Lane Boy". הלהקה הודיעה על הופעתה בבריטניה, ולאחר דקות ספורות אזלו כל הכרטיסים.